stanford-oval/wikipedia huggingface dataset:
Anne Heggtveit

Anne Heggtveit
Anne Heggtveit CM (s. 11. tammikuuta 1939) on kanadalainen alppihiihtäjä, joka voitti naisten pujottelussa kultaa vuoden 1960 talviolympialaisissa Squaw Valleyssä.
Ottawassa syntynyt Heggtveit sai vuoden 1960 Lou Marsh Trophyn ja kuuluu Canada's Sports Hall of Fameen.
Anja Räsänen

| Anja Räsänen> Henkilötiedot |
| --- | --- |
Syntynyt: 15. tammikuuta 1932 Hiitola, Suomi
Kuollut: 24. maaliskuuta 2016 (84 vuotta) Tampere, Suomi
Ammatti:  näyttelijä
Aiheesta muualla
IMDb
Elonet
Valentin Vaala ohjaa Anja Räsästä ja Rauha Rentolaa elokuvassa Huhtikuu tulee.
Anja Irmeli Räsänen-Niemi (15. tammikuuta 1932 Hiitola – 24. maaliskuuta 2016 Tampere) oli suomalainen näyttelijä. Hän teki pitkän uran Tampereen Teatterissa.
Räsänen esiintyi kolmessa elokuvassa. Vuonna 1950 hän oli kreditoimaton avustaja Hannu Lemisen ohjaamassa komediaelokuvassa Amor hoi! ja vuonna 1953 hän näytteli Valentin Vaalan komediassa Huhtikuu tulee (1953). Kolmas ja viimeinen rooli oli Matti Kassilan elokuvassa Meiltähän tämä käy (1973).
Televisiossa Räsänen näytteli 1960-luvulta 2000-luvulle saakka. Hänet muistetaan erityisesti nimiroolista Pekka Lepikön kirjoittamassa ja ohjaamassa komediasarjassa Mummo (1987). Räsänen näytteli samassa roolissa myös 1990-luvulla televisiosarjassa Kyllä isä osaa. 1980-luvulla hän vieraili myös Tankki täyteen -komediasarjassa ja 2000-luvulla sarjoissa Hovimäki ja Meidän jengi. Hän esiintyi myös vuonna 1991 tehdyssä draamasarjassa Autovaras, jossa hän esitti opettajaa.
Räsäsen aviomies Olavi Niemi oli myös Tampereen Teatterin näyttelijä.
Aiheesta muualla

Anja Räsänen Internet Movie Databasessa. (englanniksi)
Caravaggio (kaupunki)

| Caravaggio Careàs |
| --- | --- |
 Caravaggio ilmakuvassa
 vaakuna
 Caravaggio
 Koordinaatit: 45°29′52″N, 09°38′35″E 
Valtio:  Italia
Alue:  Lombardia
Maakunta:  Bergamo
Hallinto:  
 – Pormestari:  Claudio Bolandrini
Pinta-ala:  
 – Kokonaispinta-ala:  32,81 km²
Korkeus:  +111 m
Väkiluku (2015):  16 049
 – Väestötiheys:  489,1 as./km²
Aikavyöhyke:  UTC+1
 – Kesäaika:  UTC+2
Postinumero:  24043
Suuntanumero(t):  0363
Rekisterikilpi:  BG
 
 www.comune.caravaggio.bg.it 
Infobox OKVirheellinen NIMI-arvo: 
Porta Nuova, Caravaggio.
Santuario di Caravaggio.
Santa Liberata juhlavalaistuksessa.
Caravaggio on kaupunki Bergamon maakunnassa Lombardian hallintoalueella Pohjois-Italiassa. Kaupungissa on arviolta 16 049 asukasta (vuonna 2015) ja sen pinta-ala on 32,81 neliökilometriä. Bergamon murteessa Caravaggioa kutsutaan nimellä Careàs. Kaupunki on osa Gera d'Adda -nimistä seutukuntaa.
Italian virallisessa seismisessä luokituksessa Caravaggio kuuluu vyöhykkeeseen neljä (zona 4), eli alhaisen maanjäristysriskin alueeseen.
Caravaggion historiaa ovat värittäneet läheisten kaupunkivaltioiden ja aikansa suurvaltojen eturistiriidat. Kuvataiteilija Michelangelo Merisi sai kaupungilta taiteilijanimensä Caravaggio. Kaupungin suojeluspyhimykset ovat San Fermo ja San Rustico.
Historia

Yleisen käsityksen mukaan Caravaggion alkuperä ei ole roomalainen, vaan alueella lienee sijainnut langobardien asutusta ennen nykyisen paikkakunnan syntyä. Varhaisin kirjallinen maininta Caravaggiosta on vuodelta 962. Comune Caravagii on mainittu ensimmäisen kerran asiakirjassa vuodelta 1182. Seuraavina vuosisatoina Caravaggioa miehittivät vuoroin milanolaiset, vuoroin venetsialaiset. 1400-luvun loppupuolella oli rauhallinen jakso, joka päättyi Ludvig XII:n kaudella 1499. Alkoi sotien ja ryöstelyjen kausi, joka varjosti Caravaggion elämää 1500-luvun loppuun asti. Vuosien 1509 ja 1529 välillä kaupunki ryöstettiin Ranskan ja Espanjan välisessä konfliktissa kahteen otteeseen. Erityisen tuhoisa oli kondottieeri Giovanni dalle Bande Neren johtama hävitys vuonna 1524. Vuonna 1629 saapuivat Landsknechtit ja toivat muassaan ruton. Kaupungin väkiluku laski kolmanneksen. On arvioitu, että yli 3 600 caravaggiolaista kuoli tautiin.
Vuonna 1707 alkoi itävaltalaisvallan kausi. Vuonna 1796 Gera d'Addan miehittivät Napoleon Bonaparten joukot. Napoleonin luhistumisen jälkeen Itävalta miehitti Lombardian uudelleen. Italian yhdistyttyä Caravaggion olot rauhoittuivat, 1800-luvun lopulla kaupungin väkiluku kasvoi yhdeksään tuhanteen. 1900-luvun alussa terveydelliset olot kohenivat ja kaupunki teollistui.
Väestökehitys

| Vuosi | Asukasluku |
| --- | --- |
1861: 7 494
1901: 8 974
1951: 11 927
2001: 14 109
Nähtävyydet

Caravaggion nähtävyyksiin kuuluu muun muassa Santuario di Caravaggio, Santa Maria del Fontelle omistettu monumentaalinen pyhäkkö noin kaksi kilometriä kaupungin keskustasta lounaaseen. Katolisen perimätiedon mukaan Santa Maria del Fonteksi nimetty Madonna ilmestyi pyhäkön sijaintipaikalla maalaisneito Giannetta de' Vacchille 26. toukokuuta 1432.
Chiesa Parrocchiale di San Fermo e Rustico -kirkon historia alkaa 1200-luvulta. Rakennustaiteellisesti kirkko edustaa lombardialaista gotiikkaa. Kirkon 76-metrinen kellotorni valmistui vuonna 1500. Noin vuonna 1600 rakennettu kirkko Chiesa di Santa Elisabetta sijaitsee muutaman kymmenen metrin päässä Chiesa Parrocchialesta. Chiesa di Santa Liberata on puolestaan pieni kuusikulmainen kirkko historiallisen keskustan läheisyydessä. Kirkon alkuperän arvellaan ulottuvan 1500-luvulle. Palazzo Gallavresi (tai Palazzo della Marchesa) on julkinen rakennus, jonka historia alkaa todennäköisesti 1200-luvun jälkipuoliskolta. Se on toiminut kaupungin hallintorakennuksena vuodesta 1947.
Talous

Caravaggio tunnettiin jo 1500-luvulla kukoistavana maaseudun keskuksena. Nykyisin kaupungissa toimii useita teollisuusyrityksiä, kuten Kraft, Isover ja Khale. Caravaggiossa on järjestetty markkinat perjantaiaamuisin 14. maaliskuuta 1477 alkaen. Alun perin markkinatorina oli piazza Griala, sittemmin piazza Garibaldi ja nykyisin via san Francesco d'Assisi. San Lucan päivänä 18. lokakuuta Caravaggiossa järjestetään nautamarkkinat.
Liikenne

Caravaggiossa on kaksi rautatieasemaa. Molemmilla pysähtyvät ainoastaan paikallisjunat. Caravaggion pääasema, Stazione di Caravaggio, sijaitsee historiallisen keskustan lounaispuolella ratalinjalla Bergamo–Treviglio–Cremona. Vidalengon asema, Stazione di Vidalengo, sijaitsee saman nimisessä kaupunginosassa ratalinjalla Milano–Venetsia. Rete Ferroviaria Italiana -yhtiön luokituksessa Caravaggion pääasema kuuluu luokkaan silver ja Vidalengon asema luokkaan bronze.
Caravaggion kautta kulkee entinen Strada statale 11 Padana Superiore eli nykyinen Strada regionale 11 Padana Superiore (SR 11). Torinosta Venetsiaan johtava tie oli ennen moottoritieverkon rakentamista Pohjois-Italian valtaväylä.
Liikenne > Etäisyyksiä

Bergamo 24 km (suunta: pohjoinen)
Brescia 52 km (itä)
Cremona 60 km (kaakko)
Milano 39 km (länsi)
Rooma 591 km (kaakko)
Treviglio 7 km (luode)
Kuuluisuuksia

Polidoro da Caravaggio (Polidoro Caldara), (noin 1500–1543), taidemaalari
Michelangelo Merisi da Caravaggio (1571–1610), taidemaalari
Riccardo Montolivo (1985), jalkapalloilija
Giovanni Francesco Straparola (1480–1557), kirjailija
Giannetta de' Vacchi (noin 1400–?), maalaisneito
Chiloglanis fasciatus

| Chiloglanis fasciatus> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ripsimonnit Mochokidae
Suku::  Chiloglanis
Laji::  fasciatus
Kaksiosainen nimi
 Chiloglanis fasciatus  Pellegrin, 1936 
Katso myös
   Chiloglanis fasciatus Wikispeciesissä   Chiloglanis fasciatus Commonsissa 
Infobox OKNimi-testi OKIUCN-testi OK: 
Chiloglanis fasciatus on ripsimonneihin kuuluva kalalaji. Sitä tavataan eteläisen Afrikan joissa, ja se käyttää ravinnokseen selkärangattomia ja levää kivien ja kasvien pinnalta.
Ulkonäkö ja koko

C. fasciatus -lajin vartalo on hoikka ja peräpäähän kapeneva. Pää on voimakkaan kaareva, ja suu on hartiavyön alapuolella. Leuan alapuolella olevat viiksisäikeet ovat melko pitkät, ja suussa on korkeintaan kahdeksan hammasta. Vartalo on väritykseltään läpikuultavan valkoinen, ja siinä on tummanruskeita kuviontia. Lisäksi evissä on tummanruskeita raitoja. Suurimmillaan laji kasvaa 6,4 senttimetriä pitkäksi.
Levinneisyys ja ekologia

C. fasciatus elää Sambesin yläjuoksulla sekä Okavango- ja Cuandojoissa Angolan, Namibia, Sambian ja Botswanan alueilla.
Lajia on tavattu kivisistä koskista, jokitörmien kallioilta ja päävirran reunakasvillisuuden joukosta. Se syö pieniä selkärangattomia ja levää kivien ja kasvien pinnalta.
Ankkatyypitys

Ankkatyypitys (ducktyping) tietokoneohjelmoinnissa on sovellus ankkatestistä- "Jos se näyttää ankalta, ui niin kuin ankka ja vaakkuu kuin ankka, niin se on todennäköisesti ankka" -jolla voidaan määrittää, voidaanko oliota käyttää tiettyyn tarkoitukseen. Nimeämistyyppauksessa olio on annetun tyypin mukainen jos se on julistettu sellaiseksi (tai jos tyypin yhdistys olioon päätellään mekanismeilla, kuten periytymisellä). Ankkatyypityksessä olio on annetun tyypin mukainen jos sillä on kaikki kyseisen tyypin vaatimat metodit ja ominaisuudet. Olion varsinaisella tyypillä ei itsessään ole merkitystä, kunhan tyypin vaatimat metodit ja ominaisuudet täyttyvät. Tämän takia ankkatyypitys nähdään joskus ajattelutapana eikä varsinaisesti tyyppisysteeminä. Ankkatyypitystä voidaan tarkastella käyttöperusteisena rakenteellisena vastaavuutena annetun objektin ja tyypin vaatimusten välillä.
Ankkatyypityksen etuna voidaan katsoa olevan ohjelmistokehityksen kätevyys, koska se vähentää miltein samanlaisten koodinpätkien käytön uudelleen monessa eri paikassa. Tämä tekee koodista luettavampaa sekä helpompaa korjata.
Esimerkki

Alla on yksinkertainen Python 3 esimerkki joka näyttää miten oliota voidaan käyttää missä tahansa kontekstissa, kunnes sitä käytetään tavalla mitä se ei enää tue.
class Duck:
    def swim(self):
        print("Ankka ui")

    def fly(self):
        print("Ankka lentää")

class Whale:
    def swim(self):
        print("Valas ui")

for animal in [Duck(), Whale()]:
    animal.swim()
    animal.fly()
Tulos:
Ankka ui
Ankka lentää
Valas ui
AttributeError: 'Whale' object has no attribute 'fly'
Jos oletamme, että kaikki oliot mitkä voivat uida ovat ankkoja, otaksumme valaan olevan ankka, mutta jos otaksumme olion kykenevän myös lentämään niin valas ei ole ankka.
Ankkojen kulta

| Ankkojen kulta |
| --- | --- |

Alkuperäisteos
Kirjailija:  Carl Barks
Kustantaja:  Sanoma Magazines Finland
Julkaistu:  2008
Sivumäärä:  176
Löydä lisää kirjojaKirjallisuuden teemasivulta
Ankkojen kulta on Ankalliskirjasto-sarjakuvakirjasarjan kahdeksas osa. Se julkaistiin vuonna 2008. Kirjan kaikki tarinat ovat Carl Barksin käsikirjoittamia ja piirtämiä.
Kirjan tarinat

Roope-setä: Inkojen kulta
Roope-setä: Cibolan seitsemän kaupunkia
Roope-setä: Kultajoki
Roope-setä: Kuningas Salomon kaivokset
Aku Ankka: Mayakeisarin kruunu
Roope-setä: Etsivä löytää
Aku Ankka: Kultainen kypärä
Chilocorinae

| Chilocorinae |
| --- | --- |
 Nelitäpläpirkko (Exochomus quadripustulatus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Chilocorinae  Mulsant, 1846
Katso myös
   Chilocorinae Wikispeciesissä   Chilocorinae Commonsissa 
Infobox OKNimi-testi OK: 
Chilocorinae on leppäkerttujen heimoon kuuluva kovakuoriaisalaheimo. Alaheimoon kuuluu maailmanlaajuisesti kolme tribusta ja noin 20 sukua. Suomessa alaheimoon kuuluu lajeja kahdessa tribuksessa ja neljässä suvussa, joissa yhteensä viisi lajia.
Alaheimoon kuuluvia tribuksia ja sukuja

Chilocorini
Anisorcus
Arawana
Axion
Brumoides
Brumus
Chilocorus
Chujochilus
Curinus
Egius
Exochomus
Halmus
Orcus
Parexochomus
Phaenochilus
Priscibrumus
Renius
Sicardiana
Trichorcus
Xanthocorus
Platynaspidini
Platynaspis
Telsimiini
Telsimia
Aiheesta muualla

iNaturalist: Alaheimo Chilocorinae
Iowa State University, Bug Guide: Subfamily Chilocorinae (englanniksi)
Apinatestaus

Ohjelmistotestauksessa apinatestaus on testaustekniikka, missä käyttäjä testaa sovellusta tai järjestelmää tuottamalla satunnaisia syötteitä ja tarkistamalla, miten sovellus toimii tai kaatuuko sovellus tai järjestelmä. Apinatestaus toteutetaan yleensä satunnaisilla automatisoiduilla yksikkötesteillä. Apinatestauksen nimen alkuperä on epäselvä, mutta on uskottu, että nimellä viitataan äärettömän apinajoukon lauseeseen. Toinen mahdollinen selitys nimelle on Mac OS -sovelluksesta nimeltään ”The Monkey”, jonka on kehittänyt Steve Capps ennen vuotta 1983.
Apinatestaus on osa esimerkiksi Android Studio -ohjelmistoympäristöä.
Apinatestaus voidaan jakaa ns. fiksuihin apinatesteihin ja tyhmiin apinatesteihin. Fiksuja apinatestejä kuvaillaan esimerkiksi siten, että niissä on jokin tarkempi ajatus siitä, miten ohjelmisto toimii, niiden tarkoituksena on murtaa systeemi ja ne raportoivat löydetyistä virheistä, eli bugeista. Tyhmät apinatestit, tai ”tietämättömät apinat” kuten niitä myös kutsutaan, taas ovat testejä, joissa ei ole taustatietoa järjestelmän tai systeemin toiminnasta, eikä niiden avulla tyypillisesti löydetä niin montaa virhettä kuin fiksujen apinatestien avulla, mutta toisaalta niiden avulla saatetaan löytää sellaisia tärkeitä virheitä, joita on vaikea löytää fiksuilla apinatesteillä. Apinatestien etuina on esimerkiksi se, että niiden avulla voidaan löytää tehokkaasti virheitä, joita olisi muuten hankala paikallistaa. Ne toimivat myös hyvin sellaisten virheiden etsimiseen, jotka saattaisivat rikkoa koko systeemin. Haittapuolena on taas se, että koska testit ovat satunnaisia, on virheitä hankala tai jopa mahdoton toistaa. Apinatesteillä löydettyjen odottamattomien virheiden analysointi voi myös olla haastavaa tai aikaa vievää.
Chilocorus

| Chilocorus |
| --- | --- |
 Kaksitäpläpirkko (Chilocorus bipustulatus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Chilocorinae
Tribus::  Chilocorini
Suku::  Chilocorus  Leach, 1815
Katso myös
   Chilocorus Wikispeciesissä   Chilocorus Commonsissa 
Infobox OKNimi-testi OK: 
Chilocorus on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin 21 lajia.  Suomessa suvun edustajia on tavattu kaksi lajia. Suomessa esiintyy vakiintuneena, mutta harvinaisena kaksitäpläpirkko (Chilocorus bipustulatus) ja vakiintuneena ja yleisenä kuutäpläpirkko (Chilocorus renipustulatus).
Sukuun kuuluvia lajeja

Chilocorus bijugus
Kaksitäpläpirkko (Chilocorus bipustulatus)
Chilocorus cacti
Chilocorus chalybeatus
Chilocorus chinensis
Chilocorus circumdatus
Chilocorus geminus
Chilocorus hauseri
Chilocorus fraternus
Chilocorus hexacyclus
Chilocorus kuwanae
Chilocorus malasiae
Chilocorus melas
Chilocorus nigritus
Chilocorus orbus
Chilocorus politus
Kuutäpläpirkko (Chilocorus renipustulatus)
Chilocorus rubidus
Chilocorus stigma
Chilocorus tricyclus
Chilocorus tumidus
Aiheesta muualla

iNaturalist: Suku Chilocorus
ITIS: Chilocorus (englanniksi)
UniProt: Taxonomy -  Chilocorus (englanniksi)
Iowa State University, Bug Guide: Genus Chilocorus - Twice-stabbed Lady Beetles (englanniksi)
Pherobase: Semiochemicals of Genus Chilocorus (englanniksi)
Andres Oper

| 0 | 1 | 2 |
| --- | --- | --- |

Henkilötiedot
Syntymäaika: 7. marraskuuta 1977 (ikä 46)
Syntymäpaikka:  Tallinna, Neuvostoliitto
Pelipaikka: hyökkääjä
Pituus: 185 senttimetriä
Seura
Seura:  Shanghai Shenhua
Seurat
| Vuodet | Seura | O (M) |
| 1994–1995 1995–1996  1996–1997 1997–1999 1999–2003 2003–2005 2005–2009 2009 2009–2010 2010–2011 2011–2013 |  FC Lelle  FC Flora Tallinna  JK Vaprus Pärnu  FC Lelle  FC Flora Tallinna  Aalborg BK  FK Torpedo Moskova  Roda J.C.  Shanghai Shenhua  Den Haag  AEK Larnaka  Nea Salamis | 1 (0) 10 (2) 9 (4) 2 (1) 63 (42) 86 (10) 53 (8) 56 (19) 6 (0) 12 (1) 21 (3) 42 (8) |
Maajoukkue
| 1995–2013 |  Viro | 134 (38) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2013.  Maajoukkueuran tilastot päivitetty 23. heinäkuuta 2018.
Andres Oper (s. 7. marraskuuta 1977 Tallinna, Viron SNT, Neuvostoliitto) on virolainen entinen jalkapalloilija, joka on pelipaikaltaan hyökkääjä.
Oper aloitti ammattilaisuransa 16-vuotiaana vuonna 1994 FC Lellessä, missä ehti pelata vain yhden ottelun. Tallinnan FC Flora osti Operin FC Lellestä vuonna 1995 ja siellä Oper pelasi kymmenen ottelua ennen kuin siirtyi kesken kauden JK Vaprus Pärnuun. JK Vaprus Pärnuussa Oper teki neljä maalia kymmenessä ottelussa ennen kuin siirtyi takaisin vuonna 1996 FC Lelleen. Vuonna 1997 Oper siirtyi taas FC Lellestä FC Flora Tallinnaan, missä pelasi kaksi vuotta ja teki 42 maalia 63 ottelussa. Vuonna 1999 Oper ostettiin Tanskan mestarijoukkueeseen Aalborg BK:hon seitsemällä miljoonalla Tanskan kruunulla ja on tällä hetkellä kallein Aalborg BK:n ostama pelaaja. Ensimmäisellä vuodella Aalborg BK:ssa Oper valittiin "Vuoden taistelijaksi". Vuonna 2003 Oper siirtyi Aalborg BK:sta Venäjän FK Torpedo Moskovaan, jossa teki kahdeksan maalia 53 ottelussa.
Vuonna 2005 hän siirtyi FK Torpedosta Alankomaiden Eredivisiessä pelaavaan Roda J.C.:n ja teki ensimmäisellä kaudella 8 maalia. Oper oli joukkueen paras maalintekiä 11 maalilla kaudella 2006–2007 Eredivisien paras maalintekijä Afonso Alves) ja kun hänelle tarjottiin uutta sopimusta hän kieltäytyi ja teki viimeisen kierroksen ottelussa kaksi maalia. Pari viikkoa myöhemmin hänelle tarjottiin uutta sopimusta, mikä kestää vuoden 2009 kevääseen. Oper suostui sopimukseen ja tämän hetkisen sopimuksen mukaan hän on Alankomaissa vähintään vuoden 2009 kevääseen asti. Yhteensä hän on pelannut neljän maan pääsarjoissa 280 ottelua ja tehnyt 86 maalia.
Oper:n sopimus Rodan kanssa loppui kesällä 2009 ja Operista tuli vapaa pelaaja. Hän siirtyi myöhemmin kiinalaiseen Shanghai Shenhuaan. Oper pelasi Kiinassa vain kuusi ottelua ilman maalimerkintöjä ja siirtyi sen jälkeen tammikuussa 2010 takaisin Hollantiin Den Haagin joukkueeseen. Haagissa pelatun 12 ottelun jälkeen Oper siirtyi syyskuussa vapaana pelaajana Kyprokselle Larnakaan, jossa pelasi kauden loppuun. Tammikuussa 2012 Oper teki vielä sopimuksen Nea Salamiksen joukkueeseen, jossa päätti uransa.
Oper aloitti Viron maajoukkueessa 17–vuotiaana ja on Viron maajoukkueen kaikkien aikojen paras maalintekijä 38 maaottelumaalillaan. Maaotteluita hän on pelasi urallaan 134, mikä riittää vastaavassa tilastossa kolmanteen sijaan.
Saavutukset

Viron liiga: 1995, 1997, 1998
Viron cup: 1998
Viron supercup: 1998
Viron vuoden pelaaja: 1999, 2002, 2005
Viron hõbepall (Viron kaunein maali): 2001, 2005
Aiheesta muualla

Oper Weltfussball-tietokannassa(saksaksi)
Soccernet-tetokannassa(viroksi)
Antti Komu

Antti Eliel Komu (15. lokakuuta 1916 Pyhäjärvi Ol – 4. marraskuuta 2002 Pyhäjärvi) oli suomalainen poliitikko, joka toimi pitkään kunnallispolitiikassa. Komu osallistui panssarintorjuntatehtävissä sekä talvisotaan että jatkosotaan, jossa hän haavoittui. Sotilasarvoltaan hän oli ylikersantti.
Antti Komu toimi maanviljelijänä Pyhäjärven Kuusenmäellä ja osallistui aktiivisesti kunnallispolitiikkaan ensin Maalaisliitossa ja sitten Keskustapuolueessa. Hän johti Pyhäjärven kunnanvaltuustoa yhtäjaksoisesti 26 vuoden ajan.
Muun yhteiskunnallisen toimintansa ohella Antti Komu oli näytelmäkirjailija, jonka sotahistoriaan liittyviä kirjoituksia on myös eri julkaisuissa.
Teoksia

Kun Jooseppi sai emännöitsijän : yksinäytöksinen hupailu. Tammen näytelmiä 13. Tammi 1945
Kommellusten kirjeet : yksinäytöksinen ilveily. Seuranäytelmiä 478. Karisto 1946
Pyhäjärvi : kotiseutujulkaisu 13 ; toimituskunta Antti Komu ym. Pyhäjärvi-seura, Pyhäjärvi Ol. 1967
Pyhäsalmen osuuskassa : 60 vuotta 1908-1968. Pyhäsalmi 1968
Artikkeleita

"Kansa taisteli" -lehden artikkelien kokoomateos "Kun isänmaa pelastui". Sanoma-print -kirjat, Porvoo 1990
"2. Jääkäriprikaatin taival Ilomantsista Stalinin kanavalle".  2.JPr:n julkaisutoimikunta, Siilinjärvi 1983
Casey Stoner

| Casey Stoner |
| --- | --- |
 Casey Stoner lehdistötilaisuudessa vuonna 2010.
Henkilötiedot
Koko nimi:  Casey Joel Stoner
Syntynyt: 16. lokakuuta 1985 (ikä 38) Southport, Queensland
Kansalaisuus:   Australia
Uratiedot
Aktiivisena:  2001–2012
Entiset tallit:  LCR Honda (2006) Ducati (2007–2010) Repsol Honda (2011–2012)
Tilastot
MotoGP
Kilpailuja:  176
Maailmanmestaruuksia:  2 (2007, 2011)
Voittoja:  45
Palkintosijoja:  89
Paalupaikkoja:  43
Nopeimpia kierroksia:  33
Ensimmäinen kilpailu:  Britannian Grand Prix 2001 (125cc)
Ensimmäinen voitto:  Valencian Grand Prix 2003 (125cc)
Aiheesta muualla
www.caseystoner.com
Casey Joel Stoner (s. 16. lokakuuta 1985) on australialainen entinen ratamoottoripyöräilijä, joka lopetti uransa kauden 2012 päätteeksi. Stoner on MotoGP:n kaksinkertainen maailmanmestari vuosilta 2007 ja 2011.
Uran alku

Stonerin ensimmäinen startti MotoGP-luokissa oli Britannian Grand Prix 2001. Hän ajoi kaudella 2001 vain kaksi kilpailua ja keräsi neljä MM-pistettä, jotka riittivät 29. sijaan 125-kuutioisten MM-sarjassa. Kaudelle 2002 Stoner siirtyi ajamaan luokkaa ylemmäs 250-kuutioisten sarjaan, jossa hän keräsi 68 pistettä päätyen MM-sarjassa sijalle 12.
Vuodelle 2003 Stoner palasi takaisin ”piikkiluokkaan” (125-kuutioisiin) ja otti yhden voiton. Loppupisteissä hän oli 125-kuutioisten MM-sarjan kahdeksas. Kaudelle 2004 Stoner siirtyi Aprilialta Red Bullin KTM-talliin Mika Kallion tallitoveriksi. Stoner oli loppupisteissä viides ja nousi kauden päätyttyä jälleen 250-kuutioisten MM-sarjaan.
Aprilia nosti Stonerin 250-kuutioisiin kaudelle 2005. Hän taisteli heti mestaruudesta espanjalaisen Daniel Pedrosan kanssa. Stoner voitti viisi kilpailua ja Pedrosa kahdeksan. Stoner päätyi tallitoverinsa jälkeen 250cc MM-sarjan toiselle sijalle. Niinpä Honda LCR päätyi tarjoamaan Stonerille paikkaa MotoGP-luokkaan seuraavaksi kaudeksi.